Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 3981

h) kitörés előtti vulkanikus tevékenységről és/vagy vulkánkitörésről kapott információ, ahogy abban az érintett meteorológiai és ATS hatóságok megegyeztek. 1.4 Repülési távközlési központok információ ellátása Ahol repülési információs célokra szükséges, az aktuális meteorológiai jelentéseket és előrejelzéseket biztosítani kell kijelölt repülési távközlési állomások részére. Ha szükséges, az információk egy példányát továbbítani kell a repülési információs központnak vagy a körzeti irányító központnak. 1.5 Információ formátum 1.5.1 Ajánlás – A légiforgalmi szolgálati egységeket helyi rendszeres és különleges jelentésekkel, METAR-ral, SPECI-vel, repülőtéri és leszállási előrejelzéssel, SIGMET és AIRMET tájékoztatással, magassági szél és magaslégköri hőmérséklet előrejelzésekkel és ezek módosításaival kell ellátni, abban a formában, amelyben ezek készültek, a többi meteorológiai irodákrészére szétosztásra kerültek, vagy más meteorológiai irodáktól érkeztek, hacsak helyileg nem állapodtak meg másképpen. 1.5.2 Ajánlás – Ha rácspontokra vonatkozó, számítógép által feldolgozott magaslégköri adatokat digitális formában továbbítják a légiforgalmi szolgálati egységnek a légiforgalmi szolgálatok számítógépein történő felhasználásra, a formátum és a továbbítás módja a meteorológiai hatóság és az illetékes ATS hatóság közötti megállapodás szerinti legyen. Az adatokat normál körülmények között, az előrejelzések feldolgozásának befejezése után, a lehető leggyorsabban szolgáltatni kell.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes